钦定古今图书集成/方舆汇编/职方典/第1111卷 > 湖广封建考 通志
## 钦定古今图书集成/方舆汇编/职方典/第1111卷 > 湖广封建考 通志

上古

楚　其先出自帝颛顼高阳。高阳者，黄帝之孙也。高阳生称，称生卷章，卷章生重黎，为帝喾。高辛居火正，甚有功，能光融天下。帝喾命曰祝融。祝融之弟吴回生陆终，陆终生子六人，其六曰季连，芈姓，楚其后也。季连之后，或在中国，或在蛮裔，其苗裔曰鬻熊，周文王师之。熊生熊丽，熊丽生熊狂，熊狂生熊绎，绎兴鲁公伯禽，卫康叔。

子牟，晋侯燮、齐太公子吕伋，俱事成王。是时举文武勤劳之嗣，而封绎于楚，锡以子男之田，国号曰荆，居丹阳。《舆志》云：“秭归县东有丹阳城。” 绎生熊艾，熊艾生熊䵣，熊䵣生熊胜、熊扬，扬之子渠，甚得江汉间民和，乃伐庸扬粤，至于鄂阴　，国分于谷。齐管仲七代孙仕楚，为阴邑大夫。

轸　国楚东南未详

西汉

荆王贾　，高祖从兄，封为荆王。九江王黥布反，王走死。

晋

楚王玮　武帝十年遣诸王假节之国，于是汝南王都督豫州南阳王都督秦州楚王玮都督荆州淮南王允都督扬江二州继立王子乂为长沙王。

唐

荆王元景　，高祖莫嫔子。按唐武德三年，元景始王赵，贞观初累迁雍州牧，十年徙封荆，明年诏为荆州都督。

“郢王高子侃　” ，唐咸通六年封。

郢王瑛　元宗初年封

后周

楚王马殷　，秦宗权遣刘建锋、孙儒略地。殷为儒裨将，乾宁三年入湖南，次澧陵。建锋为陈瞻所杀，遂领其众，攻连、邵、郴、衡、道、永六州皆下，湖南俱为奄有。梁主朱全忠篡唐，遣使修贡，封为楚王，立庙于长沙，谥曰“武穆。” 子希声立。希声卒，弟希范、希广相继立。希萼弑希广而自立，希崇囚之，后皆送款李景。

宋

楚恭惠王元偁　，太宗九子。长楚王元佐，以罪废；次元僖、元份、元杰、元偓。元偁偁七岁，授检校太保、泾国公。久之，领鄂州都督、武昌军节度使。真宗即位，加同平章。七年，薨。有《集》三卷，《笔礼》一卷，上亲制序，藏之秘阁。

楚荥宪王似　，神宗十四子。长成王佾；次惠王仅，唐王俊，褒王伸、冀王僩；次哲宗，豫王价，徐王倜、吴王佖，仪王伟；次徽宗，燕王俣、楚王似。似初为集庆军节度使，哲宗崩，皇太后议所立，宰相欲立似，后曰：“皆神宗子，何必然？” 乃立端王，是为徽宗。徽宗改似镇武昌，崇宁中，徙镇荆南，荆王元俨　封王爵，未之国。

明

楚昭王桢　，太祖第六子。洪武三年封楚王。九年之国武昌，上赐王经史图籍。十四年平诸洞蛮，捷奏，上喜，又命往讨云南阿鲁秃等暨桂阳、泸溪、黔阳诸寇，悉平之，有功。上宠赉有加，赐《祖训录》，王受命惟谨，乃书尊朝廷、《守祖训》等十事上之，贤声丕著。三十三年王薨，谥曰“昭王。” 楚王华奎　，恭王子。崇祯癸巳，献贼破城，投之江。